එම කාන්තාව කී දේ පමණටත් වඩා සත්‍යයක් බව දකින්නට මීගමුව වෙරළේ සංචාරය කළ යුතුමය. අතීතයේදී අඩි සියයක් දෙසීයක් තිබූ වෙරළ තීරය අද අඩි පනහකට පමණ සීමාවූ ප්‍රදේශ බහුලය. සමහර ව්‍යාපාරිකයෝ අනූනව වසරකට වෙරළ බදුගෙන ව්‍යාපාර කරති. ඒ ස්ථිර ඉදිකිරීම්ද සහිතවය. තවත් හෝටල් හිමියන් වෙරළ තුළ පොල්ගස් සිටුවා සීමා මායිම මුහුද දෙසට රැගෙන විත් තිබේ. වෙරළ සංරක්ෂණ පනතට අනුව වෙරළ කලාපය යනු මධ්‍යනය වඩදිය ඉම සිට ගොඩබිම දෙසට මීටර් තුන්සීයක (300) සහ මධ්‍යනය බාදිය ඉම සිට මුහුද දෙසට කිලෝමීටර් දෙකක සීමාවක් ඇතුළත ප්‍රදේශය ලෙස 1981 අංක 57 පනතින් අර්ථ දක්වා තිබුණද, මීගමුවේ වෙරළ තීරය මෙම අර්ථ දැක්වීමට අනුව පවතීදැයි අප කියන්නට අවශ්‍ය නොවන්නේ වෙරළ සංරක්ෂණ දෙපාර්තමේන්තුවේ ප්‍රාදේශීය කාර්යාල අතළොස්ස අතුරින් මීගමුවේද එකක් පිහිටි බැවිනි. රටේ සුන්දරම වෙරළ තීරයට අද වනවිට අත්වී ඇති ඉරණම පිළිබඳව තක්සේරුවකට එන්නට අපි ඔවුන්ටම භාරකරමු.
අතීතයේදී අඩි සියයක් දෙසීයක් තිබූ වෙරළ තීරය අද අඩි කොපමනකට සීමා වී ඇත්ද ?
අඩි පනහකට පමණ